Source: https://mivex3m.sk/category/bezpecnost-a-ochrany-zdravia-pri-praci/
Timestamp: 2020-08-15 11:25:34+00:00
Document Index: 543318

Matched Legal Cases: ['§ 30', '§12', '§6', '§ 6', '§ 152', '§ 152', '§ 16', '§ 7', '§ 16', '§ 23', '§ 24', '§ 7']

Bezpečnosť a ochrany zdravia pri práci Archives - MIVEX3M
nezávazný dopyt služieb
Bezpečnosť a ochrany zdravia pri práci
Home / Bezpečnosť a ochrany zdravia pri práci
,, Falošná živnosť „. Počuli ste už o tomto výraze ?
Urobím zo zamestnanca SZČO, je to v poriadku ? Aké je potom postavenie SZČO ? Ako nato prihliada inšpektorát práce.
Mnoho krát dostávame otázky od zamestnávateľov. Či je kóšer urobiť zo zamestnancov -> živnostníkov. Danej problematike sa detailnejšie venoval Národný inšpektorát “ Legálna práca, legálne zamestnávanie “
Zdroj : https://www.ip.gov.sk/prirucka-legalna-praca-legalne-zamestnavanie/
S pozdravom tím MIVEX 3M, s.r.o. ( Odborníci a kolegovia pre Vašu bezpečnosť v oblasti BOZP, OPP, PZS a GDPR )
Bezpečnosť a ochrany zdravia pri práci, Pracovná zdravotná služba
Zákon 355/2007 Z.z. po novele § 30e ( posudzovanie zdravotnej spôsobilosti na prácu )
V tejto zložitej dobe isto veľa zamestnávateľov pomýšľa ako vykonať posudzovanie zdravotnej spôsobilosti na prácu. Isto sa stretávajú s tým, že lekár nechce vykonať vstupnú lekársku prehliadku, alebo preventívnu lekársku prehliadku vo vzťahu k práci podľa zákona 124/2006 Z.z. §12 odsek 2 pís. i) podrobiť sa lekárskym preventívnym prehliadkam vo vzťahu k práci ( viac o povinnosti lekárskych prehliadok kliknite sem ). Aj k tomuto sa vytvorila novela zákona 355/2007 Z.z. o podpore zdravia. Čítajte nižšie jednotlivé odseky po novele.
(19) V čase krízovej situácie sa posudzovanie zdravotnej spôsobilosti na prácu na základe posúdenia zdravotného rizika z expozície faktorom práce a pracovného prostredia a výsledkov lekárskej preventívnej prehliadky vo vzťahu k práci nevykonáva u zamestnanca podľa odseku 1 písm. a), u fyzickej osoby – podnikateľa, ktorá nezamestnáva iné fyzické osoby, podľa odseku 1 písm. b) a u fyzickej osoby, ktorá sa uchádza o zamestnanie, podľa odseku 1 písm. c), ak v odseku 20 nie je ustanovené inak.
(20) Posudzovanie zdravotnej spôsobilosti na prácu sa musí vykonať u zdravotníckych pracovníkov, ktorí poskytujú zdravotnú starostlivosť v priamom ohrození života a zdravia v čase pandémie z dôvodu šírenia vysoko nebezpečnej nákazy.
(21) V čase krízovej situácie sa čestným vyhlásením nahrádza
a) posúdenie zdravotnej spôsobilosti fyzickej osoby, ktorá sa uchádza o zamestnanie, podľa odseku 1 písm. c), ktorého vzor je uvedený v prílohe č. 3ca,
b) potvrdenie o zdravotnej spôsobilosti fyzickej osoby na vykonávanie epidemiologicky závažnej činnosti pri výrobe, manipulácii a uvádzaní do obehu potravín a pokrmov, ktorého vzor je uvedený v prílohe č. 3cb.
(22) Čestné vyhlásenie podľa odseku 21 sa musí nahradiť posúdením zdravotnej spôsobilosti na prácu alebo potvrdením o zdravotnej spôsobilosti fyzickej osoby na vykonávanie epidemiologicky závažnej činnosti pri výrobe, manipulácii a uvádzaní do obehu potravín a pokrmov najneskôr do 90 dní od skončenia krízovej situácie.
Nezabudnime v tejto kríze na §6 zákona 124/2006 Z.z. a povinnosti zamestnávateľa
Vyššie spomínaný zákon č.124/2006 Z. z. Zákon o bezpečnosti a ochrane zdravie pri práci a o zmene a doplnení niektorých zákonov rozpráva v § 6
(1) Zamestnávateľ v záujme zaistenia bezpečnosti a ochrany zdravia pri práci je povinný :
a) vykonávať opatrenia so zreteľom na všetky okolnosti týkajúce sa práce a v súlade s právnymi predpismi a ostatnými predpismi na zaistenie bezpečnosti a ochrany zdravia pri práci … a s tým sú spojené aj zvýšené opatrenia a kontroly všetkých zamestnancov na pracovisku. Netreba zabúdať na dostatok dezinfekčných prostriedkov, osobné ochranné pracovné prostriedky a predovšetkým na neustálu prevenciu. Veríme, že nikto z nás sa nechce dostať do situácie, žeby musel zatvoriť svoju prevádzku po dobe, kedy sa už konečne začali postupne uvoľňovať opatrenia a môžme naspäť nakopnúť svoj bussines.
Prajeme Vám veľa šťastia v boji s týmto nešťastným stavom a nakoniec celkom zaujímavé video : https://www.napofilm.net/en/napos-films/napo-stop-pandemic
Ako upravuje zákonník práce stravovanie počas home office ? Je zamestnávateľ povinný Vám zabezpečiť obed ?
Čo ak sa Vám z hľadiska Vašej bezpečnosti zdravia zmenila práca z kancelárie, na prácu na doma, teda HOME OFFICE ? Situácia s COVID-19 sa u mnohých zamestnancov zmenila dočasne forma a režim ich práce na výkon práce z domu, tzv. home office.
Povinnosť zabezpečovať zamestnancovi stravovanie upravuje § 152 Zákonníka práce. Zamestnávateľ je povinný zabezpečovať zamestnancom vo všetkých zmenách stravovanie zodpovedajúce zásadám správnej výživy priamo na pracoviskách alebo v ich blízkosti. Túto povinnosť nemá voči zamestnancom vyslaným na pracovnú cestu, s výnimkou tých, ktorí na svojom pravidelnom pracovisku odpracovali viac ako štyri hodiny.
Zamestnávateľ zabezpečuje stravovanie najmä poskytovaním jedného teplého hlavného jedla vrátane vhodného nápoja zamestnancovi v priebehu pracovnej zmeny
a.) vo vlastnom stravovacom zariadení,
b.) v stravovacom zariadení iného zamestnávateľa alebo
c.) zabezpečí stravovanie pre svojich zamestnancov prostredníctvom subjektu oprávneného sprostredkovať stravovacie služby, a to najčastejšie formou stravovacích poukážok alebo elektronických stravovacích kariet.
Nárok na poskytnutie stravy má zamestnanec, ktorý v rámci pracovnej zmeny vykonáva prácu viac ako štyri hodiny. Ak pracovná zmena trvá viac ako 11 hodín, zamestnávateľ môže zabezpečiť poskytnutie ďalšieho teplého hlavného jedla.
Zamestnávateľ prispieva na stravovanie sumou vo výške najmenej 55 % ceny jedla, najviac však na každé jedlo do sumy 55 % stravného poskytovaného pri pracovnej ceste v trvaní 5 až 12 hodín podľa osobitného predpisu. Suma stravného pre pracovnú cestu v trvaní 5 až 12 hodín je v súčasnosti 5,10 eura, príspevok zamestnávateľa teda nesmie prekročiť sumu 2,81 eura. Okrem toho poskytuje zamestnávateľ na stravovanie zamestnancom príspevok podľa zákona o sociálnom fonde.
Pri zabezpečení stravovania zamestnancov prostredníctvom sprostredkovateľa stravovania sa cenou jedla rozumie hodnota stravovacej poukážky, ktorá musí predstavovať najmenej 75 % stravného poskytovaného pri pracovnej ceste v trvaní 5 až 12 hodín podľa osobitného predpisu, teda minimálne 3,83 eura.
Ak podmienky výkonu práce na pracovisku vylučujú možnosť zabezpečiť zamestnancom stravovanie, ak zamestnávateľ stravovanie nemôže objektívne zabezpečiť alebo ak zamestnanec na základe lekárskeho potvrdenia od špecializovaného lekára zo zdravotných dôvodov nemôže využiť žiadny zo spôsobov stravovania zamestnancov zabezpečených zamestnávateľom, zamestnávateľ poskytne zamestnancovi namiesto teplého hlavného jedla či poukážky finančný príspevok.
Nárok na zabezpečenie stravovania jednou z vyššie uvedených foriem má aj zamestnanec pri výkone domáckej práce alebo telepráce.
Aj keď za domácku prácu alebo teleprácu sa nepovažuje práca, ktorú zamestnanec vykonáva príležitostne alebo za mimoriadnych okolností so súhlasom zamestnávateľa alebo po dohode s ním doma alebo na inom ako zvyčajnom mieste (home office), ide o výkon práce, počas ktorého mu vzniká nárok na zabezpečenie stravovania podľa § 152 Zákonníka práce.
Je treba dať do pozornosti, že Zákonník práce dáva zamestnávateľovi možnosť po prerokovaní so zástupcami zamestnancov
a) upraviť podmienky, za ktorých bude zamestnancom poskytovať stravovanie počas dovolenky, prekážok v práci, alebo inej ospravedlnenej neprítomnosti zamestnanca v práci,
b) umožniť stravovať sa zamestnancom, ktorí pracujú mimo rámca rozvrhu pracovných zmien za rovnakých podmienok ako ostatným zamestnancom,
c) rozšíriť okruh fyzických osôb, ktorým zabezpečí stravovanie, a ktorým bude prispievať na stravovanie.
zdroj : www.ip.gov.sk
Prevencia COVID-2019
Prevencia je vždy veľmi dôležitá, je potrebné myslieť nato, aby sa to nestala rutinná záležitosť a aby sme to nezačali zanedbávať.
Správne nosenie OOPP je veľmi dôležitým faktorom pre ochranu nášho zdravia.
Je zamestnávateľ povinný zabezpečiť rúška zamestnancom vzhľadom k momentálnej situácií COVID19 ?
Veľmi aktuálnou témou v súvislosti s ochranou zamestnancov pred ochorením COVID-19 je používanie osobných ochranných prostriedkov, ako sú napr. ochranné rúška, respirátory, rukavice a pod.
Najmä tí z nás, ktorí sú v období mimoriadnej situácie stále na pracoviskách a vykonávajú prácu, sú nútení zdržiavať sa v pracovných kolektívoch a kvôli ochrane seba a svojich kolegov pred možným šírením nákazy, musia nosiť ochranné prostriedky. Tie sú im povinní poskytnúť zamestnávatelia na základe opatrenia Úradu verejného zdravotníctva SR (ÚVZ SR) pre konkrétne profesie. Ostatní zamestnanci musia dbať o svoju ochranu aj sami, zodpovedne pristupovať k hrozbe šírenia nákazy a chrániť svoje zdravie individuálne tak, ako to robia pri vychádzaní z domovov, nakupovaní, či nevyhnutnej návšteve v zdravotníckych zariadeniach.
Osobný ochranný prostriedok, napr. ochranné rúško (napr. jednorazové a textilné) nie je vždy nevyhnutne aj osobným ochranným pracovným prostriedkom (OOPP). OOPP sú certifikované výrobky, ktoré sú určené na ochranu zamestnanca pri práci s rizikovými faktormi, napr. biologickými, ktoré na zamestnanca pôsobia priamo z povahy vykonávanej práce (laborant, lekár, záchranár, vodič, posádky záchranných služieb, zamestnanci pohrebných služieb a pod.).
Zamestnávateľ vyžadujúci výkon práce od zamestnancov vykonávajúcich uvedené profesie je povinný poskytnúť zamestnancom na ochranu ich života a zdravia potrebné a účinné OOPP, ak nie je možné zabezpečiť ochranu zamestnancov iným účinným spôsobom. OOPP chránia zamestnancov pred fyzikálnymi, chemickými a biologickými faktormi.
V profesiách vystavených pôsobeniu biologických faktorov (napr. zdravotnícke povolania) spadá koronavírus spôsobujúci ochorenie COVID-19 medzi biologické faktory, pred ktorými musí zamestnávateľ chrániť svojich zamestnancov poskytnutím potrebných a účinných OOPP vo vzťahu k práci, ktorú vykonávajú podľa pracovnej náplne. Jedná sa o ochranné rúška, respirátory, rukavice, ochranné okuliare, celotelové odevy a pod. Sú to povolania, ktoré sú priamo vystavené na svojom pracovisku uvedenému biologickému faktoru. V tomto prípade kontroluje pridelenie a používanie potrebných a účinných OOPP inšpekcia práce.
Zamestnancom, ktorí pri výkone svojej práce vykonávanej na pracovisku zamestnávateľa nie sú priamo vystavení pôsobeniu tohto biologického faktora, zamestnávateľ poskytuje ochranné prostriedky v zmysle usmernení hlavného hygienika SR. Poskytnutie a používanie týchto ochranných prostriedkov kontrolujú regionálne úrady verejného zdravotníctva.
Do pôsobnosti orgánov inšpekcie práce patrí kontrola:
dodržiavania povinnosti zamestnávateľa bezplatne poskytovať zamestnancom, u ktorých to vyžaduje ochrana ich života alebo zdravia, potrebné a účinné OOPP,
dodržiavania povinnosti zamestnanca používať určeným spôsobom pridelené OOPP.
Kontrola konkrétnych opatrení súvisiacich s ochranou proti ochoreniu COVID-19 spôsobenej koronavírusom SARS-CoV-2 je vo výlučnej kompetencii orgánov na ochranu zdravia, t. j. ÚVZ SR a regionálnych úradov verejného zdravotníctva (RÚVZ) vzhľadom na to, že ÚVZ SR, respektíve hlavný hygienik SR vydáva opatrenia a usmernenia na ochranu obyvateľstva (napr. Opatrenie ÚVZ SR pri ohrození zdravia č. OLP/2595/2020 zo dňa 15. 03. 2020, Usmernenie hlavného hygienika SR v súvislosti s ochorením COVID-19 spôsobeným koronavírusom SARS-CoV-2 a ich aktualizácie).
Odloženie opakovaných oboznamovaní a školení kvôli karanténe COVID-19.
Odloženie opakovaných oboznamovaní a školení.
V súvislosti s množstvom otázok doručených na Národný inšpektorát práce (ďalej „NIP“) týkajúcich sa oboznamovania zamestnancov a udržania odbornej a zdravotnej spôsobilosti fyzických osôb v čase výskytu ochorenia COVID-19, Ministerstvo práce, sociálnych vecí a rodiny SR (ďalej „MPSVR SR“) prostredníctvom svojho krízového štábu prijalo dňa 13. 03. 2020 nasledovné opatrenie k spočívaniu lehôt počas krízovej situácie:
„A.1 Opatrenie o spočívaní nasledovných zákonných lehôt, ktoré začali plynúť pred vyhlásením mimoriadneho stavu, v čase krízovej situácie:
1., lehota na vykonanie lekárskych preventívnych prehliadok podľa § 16 ods. 6 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej „zákon č. 124/2006 Z. z.“),
2., lehota na oboznamovanie zamestnancov podľa § 7 zákona č. 124/2006 Z. z.,
3., lehota na absolvovanie aktualizačných odborných príprav podľa § 16 ods. 8, § 23 ods. 6 a § 24 ods. 10 zákona č. 124/2006 Z. z.“
Z uvedeného vyplýva, že vyššie uvedené lehoty v čase krízovej situácie vrátane mimoriadnej situácie a núdzového stavu neplynú. Upozorňujeme, že lehota podľa bodu 2 spočíva, len ak nie je objektívne možné splniť povinnosť podľa § 7 zákona č. 124/2006 Z. z. (napr. nemožnosť vykonať hromadné školenie z dôvodu zákazu hromadných podujatí, športovej, kultúrnej, spoločenskej, či inej povahy) a nie je možné ju splniť ani iným spôsobom. Nesplnenie tejto povinnosti nemôže bezprostredne a vážne ohroziť život a zdravie.
Vstupné školenia, základné odborné školenia, lekárske prehliadky – sa naďalej vyžadujú v zmysle legislatívy.
Zmena k posúdeniu zdravotného rizika pre zamestnancov v kategórií rizika II.
Ako naša spoločnosť vykonávala školenie na správne používanie OOPP pri odbere vzoriek COVID-19.
Vyplňte predmet záujmuBOZP - Bezpečnosť a ochrana zdravia pri práciPZS - Pracovná zdravotná službaOPP - Ochrana pred požiarmiGDPR - Ochrana osobných údajovIné
Súhlasím so spracováním mojich osobnńych údajov v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov.
Fakturačné údaje a Kontaktné informácie
Sídlo a Prevádzka
MIVEX 3M, s.r.o.
Tyršova 1709/16
IČO: 51693712
DIČ: 2120769156
IČ DPH: SK2120769156
+421 905 671 439
info@mivex3m.sk
bozp.opp@mivex3m.sk
pzs@mivex3m.sk
gdpr@mivex3m.sk
© Copyright 2020 MIVEX 3M. Všetky práva sú vyhradené. Internetové stránky zabezpečuje DEENZO.com